Mikko Porvali

Mikko Pietari Porvali (s. 15. huhtikuuta 1980 Petäjävesi) on suomalainen kirjailija, juristi, rikostutkintaan erikoistunut poliisi ja tiedusteluhistorian tutkija. Porvali on ammatilliselta koulutukseltaan poliisi ja akateemiselta koulutukseltaan oikeustieteen maisteri. Hänen puolisonsa on toimittaja Terhi Pirilä-Porvali.

 Elämä ja ura 
Porvali on kasvanut Keski-Suomessa ja kirjoittanut ylioppilaaksi Viitasaaren lukiosta vuonna 1999. Hänen isänsä on työskennellyt nimismiehenä ja syyttäjänä. Porvali on maininnut myös isoisänsä ja tämän isän työskennelleen poliiseina Terijoella Karjalankannaksen rajaseudulla. Keskisuomalaisuuden lisäksi Porvali on korostanut rajantakaisia karjalaisia juuriaan sekä sukunsa emigranttivenäläisten kohtaloita. Porvali on uskontokunnaltaan ortodoksi.

Poliisityön lisäksi Porvali on palvellut valmiussotilaanaRikostutkintaa sotilaspuvussa. Keskisuomalainen 28.9.2006. ja rauhanturvaajana. Porvali on palvellut Suomen puolustusvoimien lähettämänä Bundeswehrin sotilaspoliisikomppaniassa Saksassa vuosina 2006–2007 sekä Balkanilla Kosovon valtion itsenäistyessä vuosina 2007–2008.Lapin ylioppilaslehti 2/2009. Hän on sotilasarvoltaan majuri.

Poliisina Porvali on työskennellyt lähinnä rikostutkijana ja tutkinnanjohtajana. Hän on toiminut Sisä-Suomen poliisilaitoksen operatiivisena lakimiehenä vuodesta 2021. Ennen virkauraansa Porvali on työskennellyt toimittajana sekä avustanut useita lehtiä.Mikko Porvali. Atenakustannus.

Porvalin esikoisteos Vakoojakoulu ilmestyi keväällä 2010. Teos sai ilmestyessään julkisuutta, koska teos käsittelee Suomen Päämajan agenttitiedustelutoimien suhdetta kansainvälisiin sopimuksiin, kuten Geneven ja Haagin sopimusjärjestelmiin.Mikko Porvali: Vakoojakoulu: Päämajan asiamieskoulutus jatkosodassa. Erkki Tuomioja (blogi). Kirja perustuu osittain Porvalin isoisän, vakoojakouluttajana jatkosodan aikana palvelleen terijokisen luutnantin Antti Porvalin, jäämistöön.Sotavangeista tehtiin vakoojia. Helsingin Sanomat 21.5.2010.

Kirjailijana Porvali tunnetaan erityisesti kaukopartiomatkoja koskevista tutkielmistaan (Operaatio Hokki; Hyökkäyksen edellä) sekä Viipurin läänissä murhattujen poliisimiesten kohtaloita kuvanneesta kolmiosaisesta romaanisarjastaan Karelia noir. Karelia noir -sarjan toinen osa Veri ei vaikene valittiin vuoden 2017 parhaaksi suomalaiseksi rikoskirjaksi (Vuoden johtolanka), ja teos oli ehdolla myös pohjoismaisen Lasiavain-dekkaripalkinnon saajaksi.

Operaatio Hokki valittiin pian ilmestymisensä jälkeen Tieto-Finlandia -ehdokkaaksi. Teos kertoo Päämajan Tiedusteluosaston yrityksestä hyökätä suuren kaukopartiojoukon voimin Petroskoihin aivan jatkosodan viimeisinä päivinä. Hyökkäystä johti kapteeni ja Mannerheim-ristin ritari Ilmari Honkanen. Kuvaus perustuu alkuperäisasiakirjoihin, kirjoittajan isoisän jäämistöön sekä veteraanihaastatteluihin.

Lisäksi Porvali on kirjoittanut sotavuosien rakkaustarinoista (Rautasormus) ja erikoisista elämänkohtaloista. Hänen teoksensa Kaatunut Normandiassa: Suomalaissotilaan tarina kuvaa Normandian maihinnousussa kanadalaisissa joukoissa kaatuneen suomalaissotilaan Olavi Nenosen elämäntarinan.

Porvali tutkii ja opettaa valtiollisen tiedustelun historiaa Jyväskylän yliopistossa. Hän on kirjoittanut tiedustelualan historiaa koskevia teoksia sekä toimittanut tiedustelualalla palvelleiden henkilöiden elämäkertoja. Näihin sisältyy muun muassa professori Igor Vahroksen jäämistöön perustuva teos Salainen tiedustelija. Vahros toimi nuoruudessaan Päämajan Tiedusteluosastolla Neuvostoliittoon lähetettyjen vakoilijoiden valmentajana ja laati näiden peitetarinoita. Myöhemmin Vahroksesta kehittyi menestynyt tiedemies sekä Helsingin yliopiston venäjän kielen ja kirjallisuuden pitkäaikainen professori.

Suomeksi julkaistut Porvalin teokset on kustantanut jyväskyläläinen Atena Oy, joka on osa Otava-konsernia.

 Tuotanto 
 Tietokirjallisuus: 











 Skokov, Slava ja Porvali, Mikko: Kentälle jääneet – Kannaksella 1944 kadonneet sotilaat ja heidän etsintänsä. Jyväskylä: Atena, 2023. 



 Kaunokirjallisuus: 
 Sinisen kuoleman kuva. Karelia Noir I. Atena, 2015. .
 Veri ei vaikene. Karelia Noir II. Atena, 2016. .
Kadonneen kaupungin varjo. Karelia Noir III. Atena 2018. .

 Ruotsissa julkaistut käännösteokset: 
 Bakom Röda arméns linjer: Finska fjärrpatrullens sista uppdrag. Lind & Co, 2012. 
 Bakom fiendens linjer: Den första finska fjärrpatrullen på Karelska näset. Lind & Co, 2015. 
 Fånge, spion, partisan. Lind & Co, 2016. 
 Spionskolan. Lind & Co, 2017. 
 En blå död. Lind & Co, 2017. 
 Blod döljer inget. Lind & Co, 2018. 

 Lähteet 

Luokka:Suomalaiset tietokirjailijat
Luokka:Suomalaiset poliisit
Luokka:Suomalaiset kirjailijat
Luokka:Suomalaiset juristit
Luokka:Vuonna 1980 syntyneet
Luokka:Elävät henkilöt